### Ministru kabineta rīkojuma projekta

„Par Aizkraukles arodvidusskolas un Viesītes arodvidusskolas reorganizāciju un Aizkraukles Profesionālās vidusskolas izveidi” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2010.gada 6.janvāra rīkojums Nr.5 „Par Profesionālās izglītības iestāžu tīkla optimizācijas pamatnostādnēm 2010. – 2015.gadam” nosaka Izglītības un zinātnes ministriju (turpmāk – ministrija) par atbildīgo institūciju Profesionālās izglītības iestāžu tīkla optimizācijas pamatnostādņu 2010. – 2015.gadam (turpmāk – pamatnostādnes) īstenošanā, nodrošinot turpmāku profesionālās izglītības sistēmas strukturālo reformu īstenošanu, optimizējot profesionālās izglītības iestāžu skaitu un izvietojumu reģionos, kā arī veicot to diferenciāciju, izveidot modernu, mūsdienu prasībām atbilstošu profesionālās izglītības iestādi ar materiāli tehnisko nodrošinājumu, sekmēt visu veidu resursu efektīvāku izmantošanu, paaugstinot profesionālās izglītības kvalitāti un pieejamību.  Tiesību akta projekta izstrādes nepieciešamību nosaka Profesionālās izglītības likuma 14.panta pirmajā daļā noteiktais, ka ministrija vai cita ministrija ierosina Ministru kabinetam dibināt, reorganizēt un likvidēt valsts profesionālās izglītības iestādes, un Valsts pārvaldes iekārtas likuma 15.panta trešās daļas 2.punktā noteiktais, ka tiešās pārvaldes iestādi reorganizē, apvienojot to ar citu iestādi, kā rezultātā uz reorganizējamo institūciju bāzes izveido jaunu iestādi.  Ministrija, pamatojoties uz pamatnostādnēs noteikto ministrijas padotības profesionālās izglītības iestāžu tīkla optimizācijas izpildes plānojumu, kā arī pamatojoties uz Aizkrukles arodvidusskolas izstrādāto ,,Aizkraukles profesionālās izglītības kompetences centra attīstības un investīciju stratēģiju 2010.-2015.gadam”, ir sagatavojusi Ministru kabineta rīkojuma projektu„Par Aizkraukles arodvidusskolas un Viesītes arodvidusskolas reorganizāciju un Aizkraukles Profesionālās vidusskolas izveidi” (turpmāk – rīkojuma projekts).  Kokneses novada domes sēdē 2010.gada 28.jūlijā tika pieņemts lēmums Nr.7 par Vecbebru Profesionālās vidusskolas pārņemšanu ERAF 3.1.3.2. aktivitātes ,,Atbalsts vispārējās izglītības iestāžu tīkla optimizācijai” projekta realizācijas laikā, kā arī finanšu līdzekļu ekonomijas nolūkos pārcelt Bebru vispārizglītojošo internātskolu uz Vecbebru Profesionālās vidusskolas telpām.  2010.gada 11.novembrī Viesītes novada domes sēdē tika pieņemts lēmums Nr.18, pārņemt pašvaldības padotībā Viesītes arodvidusskolu un pašvaldības īpašumā Viesītes arodvidusskolas lietojumā esošos valsts nekustamos īpašumus pēc projekta ,,Viesītes arodvidusskolas teorētisko apmācību korpusa energoefektivitātes paaugstināšana” finansējuma saņemšanas un projekta realizācijas. Minētajam Viesītes arodvidusskolas projektam netika piešķirts finansējums. Līdz ar to Viesītes novada domes sēdē pieņemtais lēmums nevar tikt izpildīts un Viesītes arodvidusskola tiek veidota kā Aizkraukles Profesionālās vidusskolas struktūrvienība. |
| 2. | Pašreizējā situācija un problēmas | Saskaņā ar Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.31. un 24.107.apakšpunktu Aizkraukles arodvidusskola un Viesītes arodvidusskola (turpmāk – skolas) kuras paredzētas reorganizēt, ir ministrijas padotībā esošas valsts izglītības iestādes.  Skolas paredzēts reorganizēt apvienojot, un uz to bāzes veidojot jaunu – Aizkraukles Profesionālo vidusskolu (turpmāk – vidusskola), kas būs ministrijas padotības iestāde.  **Aizkraukles arodvidusskola** īsteno šādas profesionālās izglītības programmas: „Autotransports”, „Sekretariāta un biroja darbs”, „Būvdarbi” un ,,Kokizstrādājumu izgatavošana” Aizkraukles arodvidusskolā uz 2011.gada 1.janvāri mācās 289 izglītojamie. Skolas kapacitāte ir 500 izglītojamie.  Valsts budžeta dotācija 2011.gadā ir 349 203 lati.  Eiropas Savienības struktūrfondu 2004.-2006.gada plānošanas periodā Aizkraukles arodvidusskola īstenoja ERAF līdzfinansētu projektu 48000 latu apjomā, tai skaitā struktūrfonda daļa – 35429.22 latu apjomā.  Aizkraukles arodvidusskola ir iekļauta reģionālās attīstības plānos, līdz ar to Eiropas Savienības fondu 2007.-2013.gada plānošanas periodā plānots īstenot Eiropas Reģionālās attīstības fonda līdzfinansētus projektus 3 332 527 latu apjomā, tai skaitā struktūrfonda daļa 2 865 970 latu apjomā.  ERAF līdzfinansēto projektu ietvaros plānots modernizēt mācību aprīkojumu, tehnoloģijas un iekārtas, kā arī uzlabot skolas infrastruktūru, tai skaitā renovēt dienesta viesnīcu, lai veicinātu profesionālās izglītības kvalitāti un atbilstību darba tirgus prasībām.  Pēc rīkojuma projektā minēto profesionālās izglītības iestāžu reorganizācijas ERAF līdzfinansēto projektu īstenošana un uzraudzība tiks nodrošināta atbilstoši spēkā esošajos Eiropas Savienības un Latvijas Republikas normatīvajos aktos noteiktajam.  Aizkraukles arodvidusskolā netiks ieguldīts Klimata pārmaiņu finanšu instrumenta finansējums.  Skolu lietošanā un apsaimniekošanā nodotā nekustamā manta, kā arī skolu bilancē esošā kustamā manta, reorganizējot skolas, tiek nodota vidusskolas lietošanā un apsaimniekošanā un turpmāk tiek izmantota vidusskolas mācību procesa un funkciju nodrošināšanai.  Vidusskolai tiek plānots, atbilstoši Profesionālās izglītības likuma 15¹.pantā noteiktajam, piešķirt profesionālās izglītības kompetences centra statusu.  **Viesītes arodvidusskola** īsteno šādas profesionālās izglītības programmas: „Ēdināšanas pakalpojumi”, „Mašīnzinības”, „Būvdarbi”, ,,Metālapstrāde”, ,,Enerģētika”, ,,Kokizstrādājumu izgatavošana”, ,,Siltuma, gāzes un ūdens tehnoloģijas”.  Viesītes arodvidusskolāuz 2011.gada 1.janvāri mācās 237 izglītojamie, no tiem 132 izglītojamie ieslodzījumu vietā, lai gan skolas kapacitāte 380 izglītojamie.  Valsts budžeta dotācija 2011.gadā ir 292 468 lati.  Eiropas Savienības struktūrfondu 2004.-2006.gada plānošanas periodā Viesītes Profesionālā vidusskola īstenoja ERAF līdzfinansētu projektu 74848 latu apjomā, tai skaitā struktūrfonda daļa – 39336 latu apjomā.  Viesītes arodvidusskolā Eiropas Savienības fondu 2007.-2013.gada plānošanas periodā netiks ieguldīts Eiropas Reģionālās attīstības fonda finansējums.  Viesītes arodvidusskolā netiks ieguldīts Klimata pārmaiņu finanšu instrumenta finansējums. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekta mērķis ir profesionālās izglītības iestāžu tīkla optimizācijas pasākumu īstenošana, paredzot ar 2011.gada 1.septembri reorganizēt skolas, apvienojot tās vienā izglītības iestādē. |
| 5. | Projekta izstrādē iesaistītās institūcijas | Ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība rīkojuma projekta izstrādes gaitā nebija nepieciešama, jo rīkojuma projekts ir izstrādāts saskaņā ar pamatnostādnēs noteikto un Ministru kabinetā apstiprināto profesionālās izglītības iestāžu optimizācijas plānu, kura izstrādē piedalījās gan plānošanas reģioni un novadu pašvaldības, gan nozaru asociācijas, profesionālās apvienības, gan Profesionālās izglītības biedrība. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Rīkojuma projekta tiesiskais regulējums attiecas uz valsts iestādēm. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Izglītojamie un viņu vecāki, pašvaldību institūcijas un organizācijas, kuras sniedz atbalstu izglītības iestādēm izglītības procesa nodrošināšanā. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2011.gads** | | | Turpmākie trīs gadi (tūkst. latu) | | |
| **2012** | **2013** | **2014** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 719,9 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | | 719,9  78,2 | | 0  0 | 0  0 | 0  0 | 0  0 |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| 2. Budžeta izdevumi: | | 719,9 | | 0 | 0 | 0 | 0 |
| 2.1. valsts pamatbudžets | | 719,9 | | 0 | 0 | 0 | 0 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| 3. Finansiālā ietekme: | | 0 | | 0 | 0 | 0 | 0 |
| 3.1. valsts pamatbudžets | | 0 | | 0 | 0 | 0 | 0 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | X | | 0 | 0 | 0 | 0 |
| 5. Precizēta finansiālā ietekme: | | X | | 0 | 0 | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” 2011.gadam plānoti ieņēmumi un izdevumi Aizkraukles arodvidusskolai 369 603 Ls, Viesītes arodvidusskolai – 350 308 Ls. Skolu reorganizācija neietekmēs valsts budžetu turpmākajos gados. Valsts finansēto audzēkņu skaits nesamazinās, jo tie turpina izglītības programmu apguvi vidusskolā. Tā kā profesionālās izglītības iestādes tiek finansētas pēc principa „nauda seko izglītojamajam” saskaņā ar Ministru kabineta 2007.gada 2.oktobra noteikumiem Nr.655„Noteikumi par profesionālās izglītības programmu īstenošanas izmaksu minimumu uz vienu izglītojamo” (turpmāk – normatīvs), valsts budžeta finansējumu atbilstoši pārņemto audzēkņu skaitam saņems vidusskola. Administratīvā personāla samazinājuma rezultātā ietaupītie līdzekļi programmas 02.00.00 „Profesionālās izglītības mācību iestādes” apakšprogrammas 02.01.00 „Profesionālās izglītības programmu īstenošana” ietvaros ļaus palielināt profesionālās izglītības iestāžu kapacitāti un tuvināt profesionālās izglītības programmu īstenošanas izmaksas uz vienu izglītojamo normatīvā noteiktajam izmaksu minimumam (2011.gadā izglītības programmu īstenošanas normējamo izmaksu un dienesta viesnīcu uzturēšanas izmaksu minimums nodrošināts 60,6 % apmērā). | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Nav | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | |
| Nepieciešamie saistītie tiesību aktu projekti | | Izglītības un zinātnes ministrija līdz 2011.gada 1.novembrim izdarīs grozījumus Ministru kabineta 2003.gada 16.septembra noteikumos Nr.528 „Izglītības un zinātnes ministrijas nolikums”, precizējot ministrijas padotībā esošo iestāžu sarakstu. | | | | |
| Cita informācija | | Nav | | | | |

Anotācijas V. un VI. sadaļa – projekts šo jomu neskar.

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un skolas. |
| 2. | Projekta izpildes ietekme uz pārvaldes funkcijām | Rīkojuma projekts nepaplašina un nesašaurina ministrijas funkcijas, jo saskaņā ar Izglītības likuma 15.panta 1.punktu, ministrija īsteno vienotu valsts politiku un attīstības stratēģiju izglītībā. |
| 3. | Projekta izpildes ietekme uz pārvaldes institucionālo struktūru  Jaunu institūciju izveide. | Jaunu institūciju izveide nav nepieciešama. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Ir paredzēta divu skolu reorganizācija, apvienojot vienā – vidusskolā. Skola turpinās īstenot izglītības programmas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Profesionālās izglītības iestāžu optimizācijas rezultātā tiks turpināta uzsāktā vienotas infrastruktūras izveide profesionālās izglītības nodrošināšanai Austrumzemgales reģionā. |
| 6. | Cita informācija | Nav |

Izglītības un zinātnes ministrs R.Broks

Vīza:

Valsts sekretāra vietniece

struktūrfondu jautājumos,

valsts sekretāra pienākumu izpildītāja L.Sīka

04.02.2011. 11:21

1474

G.Jurkevičs 67047925

guntis.jurkevics@izm.gov.lv